CELEX: C2006/326/74
Language: fi
Date: 2006-12-30 00:00:00
Title: Asia C-442/06: Kanne 26.10.2006 — Euroopan yhteisöjen komissio v. Italian tasavalta

30.12.2006   
            
            
               FI
            
            
               Euroopan unionin virallinen lehti
            
            
               C 326/35
            
         Kanne 26.10.2006 — Euroopan yhteisöjen komissio v. Italian tasavalta
   (Asia C-442/06)
   (2006/C 326/74)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: D. Recchia ja M. Konstantinidis)
   
      Vastaaja: Italian tasavalta
   Vaatimukset
   
               —
            
            
               Sen toteaminen, että Italian tasavalta ei ole noudattanut kaatopaikoista 26 päivänä huhtikuuta 1999 annetun neuvoston direktiivin 1999/31/EY (1) 2, 3, 4, 5, 6, 7, 8, 9, 10, 11, 12, 13 eikä 14 artiklan mukaisia velvoitteitaan, koska se on antanut ja pysyttänyt voimassa 13.1.2003 annetun decreto legislativon nro 36, jossa saatetaan direktiivin 1999/31/EY säännökset osaksi kansallista oikeutta kyseisen direktiivin vastaisesti;
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on tutkinut sille tehdyn kantelun johdosta kansallisen lainsäädännön yhteensopivuutta direktiivin 1999/31/EY kanssa. Komission toteama yhteensopimattomuus johtuu siitä, että Italian tasavalta on pannut direktiivin liian myöhään täytäntöön. Direktiivissä säädetään kahdesta erilaisesta oikeudellisesta järjestelmästä sen mukaan, ovatko kyseessä uudet vaiko jo olemassa olevat kaatopaikat. Koska decreto legislativolla on pantu direktiivi täytäntöön liian myöhään, joidenkin kaatopaikkojen, joiden olisi pitänyt kuulua uusia kaatopaikkoja koskevaan järjestelmään, on katsottu kuuluvan jo olemassa olevia kaatopaikkoja koskevaan järjestelmään.
   
      (1)  EYVL L 182, s. 1.